વિરોધ પક્ષના નેતા શંકરસિંહ વાઘેલાએ વિધાનગૃહમાંથી સત્ર સમાપ્તિ સુધી કોંગ્રેસના ધારાસભ્યો પરેશ ધાનાણી તથા બળદેવ ઠાકોરને સસ્પેન્ડ કરવાની કાર્યવાહીની આલોચના કરતાં વિધાનગૃહમાં ગુરુવારે જણાવ્યું હતું કે, ખેડૂતોની આત્મહત્યા અંગેની ચર્ચા વખતે કૃષિમંત્રીએ ૧૯૯૫ પહેલાંની વાત છેડી અને મહિલા ધારાસભ્યોની હાજરીમાં ભાજપના સભ્યો શરમજનક રીતે બીભત્સ શબ્દો બોલ્યા એ બે બાબતો ગૃહમાં સર્જાયેલા ઉશ્કેરાટના મૂળમાં હતી, આમ છતાં સ્વાભાવિક રીતે બહુમતીના જોરે અમારા બે ધારાસભ્યોને સસ્પેન્ડ કરાયા છે તેને હું વખોડી કાઢું છે.